Ջեյն Էլիզաբեթ Հաթ

**Ջեյն Էլիզաբեթ Հաթ (**)**,** Ուելսի Լեյբորիստական կուսակցությանքաղաքական գործիչ, որը 2023 թվականից եղել է Ուելսի կառավարության անդամ, 2024 թվականից զբաղեցրել է Ուելսի կառավարության ղեկավար ուիփի պաշտոնը։ 1999 թվականից մինչ այսօր Գլամորգանի ընտրատարածքի կառավարության անդամ է։

Խորհրդարանի ստեղծումից ի վեր՝ Հաթը Ուելսի կառավարության ամենաերկար պաշտոնավարած նախարարն է և մինչ օրս աշխատել է բոլոր վարչակազմերում։ Նա կառավարությունում գործունեությունը սկսել է 1999 թվականի մայիսից մինչև 2017 թվականի նոյեմբերի փոփոխությունները՝ վերադառնալով 2018 թվականի դեկտեմբերին։ Հաթը զբաղեցրել է մի քանի բարձրագույն պետական պաշտոններ, ներառյալ ֆինանսների նախարարի, առողջապահության և սոցիալական ծառայությունների նախարարի և կրթության նախարարի պաշտոնները։

## Վաղ տարիներ
Ծնվել է Էպսոմում, Սուրեյ, 1949 թվականի դեկտեմբերի 15-ին, Հաթի վալլիերեն խոսող տատիկներն ու պապիկները Հյուսիսային Ուելսից են եղել, իսկ նրա հայրը պաթոլոգ Մայքլ Հաթն է եղել։ Հաթը կրթություն է ստացել Սուրբիթոնի ավագ դպրոցում և ավարտել է Քենթերբերիի համալսարանը 1970 թվականին՝ ստանալով բակալավրի կոչում, 1972 թվականին Լոնդոնի տնտեսագիտության դպրոցում ստացել է սոցիալական աշխատանքի որակավորման վկայական, մագիստրոսի կոչում Բրիստոլի համալսարանում՝ 1995 թվականին։

## Մասնագիտական գործունեություն
Հաթը եղել է «Ուելսի կանանց օգնության կազմակերպության» հիմնադիրը, ֆեմինիստական կազմակերպություններից մեկի հիմնադիր անդամներից մեկը, որը քարոզարշավ է իրականացնում ընտանեկան բռնության զոհ դարձած կանանց անունից։ 1978 թվականի հունվարին նշանակվել է խմբի համակարգող։

Հաթը ոչ քաղաքական գոչծոինեություն է իրականացնրել որպես *Chwarae Teg* հավասար հնարավորությունների կազմակերպության տնօրեն և *Cardiff Community Health Care Trust* կազմակերպության ոչ գործադիր տնօրեն։ Ուելսի «Նոր հնարավորություններ» (Մեծ Բրիտանիա) հիմնադրամի անդամ է եղել։

## Քաղաքական գործունեություն
Հաթը Հարավային Գլամորգանի շրջանի խորհրդի անդամ և Սոցիալական ծառայությունների կոմիտեի նախկին փոխնախագահ է եղել։ 1983 թվականին Քարդիֆ Նորթում նա առաջադրվել է բրիտանական խորհրդարանի պատգամավորի ընտրություններում, սակայն չի ընտրվել։

Հաթը ընտրվել է Ուելսի կառավարության անդամ 1999 թվականին և վերընտրվել է յուրաքանչյուր հաջորդ ընտրություններում։ Նա աշխատել է որպես պետնախարար 1999 թվականի մայիսի 12-ից մինչև 2017 թվականի նոյեմբերի 3-ը՝ 18 տարի, 5 ամիս, 23 օր (կամ 6751 օր), դառնալով Միացյալ Թագավորության պատմության ամենաերկար պաշտոնավարած նախարարը։ Նրա ռեկորդը 2018 թվականին գերազանցել է Քարվին Ջոնսը, որն աշխատել է այդ պաշտոնում ընդհանուր առմամբ 6868 օր։

Նա կառավարության հետին շարքերում առաջին անգամ հայտնվել է 2017 թվականի նոյեմբերի 14-ին։

2018 թվականի դեկտեմբերի 13-ին նա կրկին վերադարձել է կառավարություն՝ որպես ղեկավար Ուիփ։

## Նախարարական պաշտոններ
1999 թվականին Ասամբլեայի ստեղծումից հետո նա անմիջապես դարձել է առողջապահության նախարար։ Նա այդ պաշտոնում մնացել է մինչև 2005 թվականը, որից հետո ազատվել է այդ պաշտոնից՝ հիվանդանոցային ցուցակների երկար սպասման ժամկետների պատճառով։ Անկախ նրանից, որ իր զեկույցում նա ցույց է տվել, որ սպասման ցուցակի ժամանակային թիրախները ավելի բարձր են եղել, քան Անգլիայում և Շոտլանդիայում, Հաթը չի կարողացել պահպանել իր պաշտոնը։ Արդյունքում, նա ենթարկվել է Ուելսի բոլոր հիմնական քաղաքական կուսակցությունների քննադատությանը, ներառյալ սեփական կուսակցությունը։ Արդյունքում, նրա դիրքորոշումները կառավարության անդամների շրջանում դառել են անկայուն, քանի որ ոմանք անհանգստացել են, որ այդ խնդիրները կարող են նույնիսկ վնասել Ուելսի դեվոլյուցիային։ 
մինի|Հաթի խորհրդատվական տեսանյութը, 2020 թվական, օգոստոս։|ձախից
Նա դարձել է Ասամբլեայի բիզնեսի նախարար և գլխավոր Ուիփ, հաղորդակցության ռազմավարության, երեխաների և հնարավորությունների հավասարության հետ կապված հարցերի համակարգողը։ Երրորդ վեհաժողովի առաջին նիստում նա նշանակվել է բյուջեի և ասամբլեայի բիզնեսի նախարար (2007 թվականի մայիսի 31)։ Կոալիցիայում 2007  թվականի հուլիսի 19-ին նախարարների կաբինետը հայտարարել է, որ նա նշանակվել է երեխաների, կրթության, ուսուցման և հմտությունների զարգացման նախարար։

Նա լքել է կառավարությունը 2017 թվականի նոյեմբերի փոփոխությունների ժամանակ, սակայն տասներեք ամիս անց վերադարձել է որպես գլխավոր Ուիփ՝ նոր առաջին նախարար Մարկ Դրեյքֆորդի օրոք։ Նա միակ նախարարն է, որը մինչ օրս ծառայել է որպես նախարար Ուելսի յուրաքանչյուր կառավարությունում։

Հաթը հռչակվել է Բրիտանական կայսրության (CBE) շքանշանի դափնեկիր 2023 թվականի Ծննդյան Պատվոգրում՝ քաղաքական և հանրային ծառայությունների համար։

## Անձնական կյանք
1984 թվականի հուլիսին Հաթն ամուսնացել է լեյբորիստական կուսակցության խորհրդի անդամ Մայքլ Թրիքիի հետ։ Նրանք ունեն երկու դուստր։

## Ծանոթագրություններ

 
Կատեգորիա:21-րդ դարի կանայք
Կատեգորիա:21-րդ դարի քաղաքական գործիչներ
Կատեգորիա:Ուելսցիներ